Pielikums protokolam Nr. 17/2025

**LĒMUMS**

Jelgavā

2025.gada 18.jūnijā Nr. 33

**Par kolektīvā iesnieguma “Aizupes pamatskolas piebūves būvniecības garantēta īstenošana līdz 2029. gadam” virzību**

Jelgavas novada pašvaldībā (turpmāk – pašvaldība) 2025. gada 3. martā tika saņemts kolektīvais iesniegums “Aizupes pamatskolas piebūves būvniecības garantēta īstenošana līdz 2029. gadam”, kas reģistrēts pašvaldībā ar Nr. JNP/3-16/25/772, kurā ir izteikts lūgums Pašvaldībai nodrošināt budžeta finansējumu Aizupes pamatskolas piebūves būvniecības realizācijai un garantēt piebūves projekta īstenošanu līdz 2029. gadam, lai atrisinātu problēmu saistībā ar mācību telpu trūkumu Aizupes pamatskolā, kā arī nekavējoties uzsākt Jelgavas novada attīstības un investīciju plānā paredzētās Aizupes pamatskolas ēkas piebūves būvniecību.

Ar Jelgavas novada domes 2025. gada 27. marta lēmumu Nr. 3 ”Par kolektīvā iesnieguma “ Aizupes pamatskolas piebūves būvniecības garantēta īstenošana līdz 2029. gadam” izskatīšanu”” par atbildīgo institūciju kolektīvā iesnieguma virzībai tika noteikta Jelgavas novada Izglītības pārvalde.

Tika izstrādāts plānotā investīciju projekta “Jaunas piebūves izveide uz zemes vienības ar kadastra apzīmējumu 54620100690, “Aizupes skola”, Tušķi, Līvbērzes pagasts, Jelgavas novads” ekonomiskais pamatojums. Kopējās plānotās izmaksas sastāda EUR 3826280,-.

Ņemot vērā iepriekš minēto un pamatojoties uz Pašvaldību likuma 57. pantu,

Jelgavas novada dome, atklāti balsojot,

**PAR** **– 11** balsis (Andris Ozoliņš, Dainis Liepiņš, Dina Tauriņa, Emīls Dobrājs, Gundars Liepa, Ilze Vītola, Juris Lavenieks, Juris Razživins, Lolita Duge, Pēteris Veļeckis, Vidmants Rinkuns);

**PRET – nav**;

**ATTURAS – nav,**

**nolemj:**

1. Uzdot Jelgavas novada Īpašuma pārvaldes Infrastruktūras pārvaldības nodaļas speciālistiem, sadarbībā ar Jelgavas novada Izglītības pārvaldi un Aizupes pamatskolas vadību, sagatavot projektēšanas plānošanas uzdevumu Aizupes pamatskolas piebūves būvprojekta izstrādei.
2. Uzdot Jelgavas novada pašvaldības Centrālās administrācijas Sabiedrisko attiecību nodaļai apkopot un publicēt pašvaldības oficiālajā tīmekļvietnē [www.jelgavasnovads.lv](http://www.jelgavasnovads.lv) aktuālo informāciju par kolektīvā iesnieguma virzību un tā izskatīšanas rezultātiem.

Domes priekšsēdētāja pienākumu izpildītāja Dina Tauriņa